ચંદિગઢ ખાતે નવી હાઉસિંગ યોજનાના ઉદ્ધાટન પ્રસંગે પ્રધાનમંત્રીનું જનતાને સંબોધન

મારા પ્રિય ભાઇઓ અને બહેનો, એક સમય હતો કે જ્યારે હું ચંદિગઢમાં ત્યાં સામે તમારી લોકોની સાથે બેસીને મોટા મોટા નેતાઓના ભાષણો સાંભળતો હતો, કાર્યક્રમમાં આવતો હતો અને તમને સહુને શાંતિથી મળી શકતો હતો. પરંતુ સમયની સાથે થોડી મુશ્કેલીઓ પણ આવે છે. એક પ્રકારથી સુરક્ષા સંભાળનારા લોકો જ નિર્ણય લે છે કે અમે ડાબે જઇએ કે જમણે. હવે એના કારણે મારી સામે બેસેલા લોકો, ઘણા ચહેરા મને પરિચિત દેખાઇ રહ્યા છે જેમની વચ્ચે હું જીવતો હતો. આજે હું તેમને મળી શકતો નથી. આ બધી ચીજો ક્યારેક ક્યારેક ખૂબ જ પીડા આપે છે. જોકે શું કરીએ વ્યવસ્થાના કારણે પાબંધી આવી ગઇ છે પરંતુ તમારા મને દૂરથી દર્શન થઇ રહ્યા છે. પ્રધાનમંત્રીની જવાબદારી સંભાળ્યા બાદ સાર્વજનિક તરીકે તમને મળવાની મને તક મળી રહી છે અને બાદલ સાહેબે ખૂબ જ સારી વાત કરી હતી કે ઉપરના લોકોનું તો મળવાનું થાય જ છે, પછી તે હરિયાણા હોય, પંજાબ હોય કે ચંદિગઢ હોય. પરંતુ જનતા-જનાર્દનનું મળવાનું ખૂબ જ ઓછું હોય છે. આજે એ પ્રસંગ દેખાઇ રહ્યો છે અને અેટલા માટે હું માનું છું કે આજના કાર્યક્રમની સૌથી મોટી સફળતા એ છે કે હરિયાણા, પંજાબ અને ચંદિગઢ, ત્રણેય અકે સાથે બેસીને વિકાસ માટે ચર્ચા કરી રહ્યા છે, વિકાસ માટે યોજના ઘડી રહ્યા છે. આજે સવારે હું અહીં પહોંચ્યો અને સૌથી પહેલા એરપોર્ટ માટે નવા ટર્મિનલના લોકાર્પણનું મને સૌભાગ્ય પ્રાપ્ત થયું હતું. હું ચદિગઢ ખૂબ આવું છું, ખૂબ આવ્યો છું પરંતુ મેં ક્યારેય વિચાર્યું નહોતું કે ચંદિગઢમાં એટલું શાનદાર એરપોર્ટ પણ બની શકે છે મેં તેની તમામ વ્યવસ્થાઓને આજે નિહાળી, હું ખૂબ જ પ્રભાવિત થયો છું. મેં વિભાગના મંત્રીને, વિભાગના તમામ ઓફિસરોને હ્દયથી અભિનંદન આપું છું કે ચંદિગઢની શોભા વધારનારું આ એરપોર્ટ બન્યું છે, ટર્મિનલ બન્યું છે અને એટલું જ નહીં એક પ્રકારથી પંજાબ હોય, હરિયાણા હોય, હિમાચલ હોય, ચંદિગઢ હોય અથવા જમ્મુ કાશ્મીર હોય. આ તમામ વિસ્તારો માટે આ એરપોર્ટની સુવિધા આર્થિક વિકાસ માટે ખૂબ જ મહત્વની ભૂમિકા નીભાવશે. મેં વિભાગના લોકોને કહ્યું છે કે આ ફક્ત પેસેન્જરોને લાવવા અને જવા માટે જ એરપોર્ટ નથી, આપણા ખેડૂત જે ઉત્પાદન કરે છે તેમના માટે પણ એરપોર્ટ કેવી રીતે કામમાં આવે જેથી તેમનું ઉત્પાદન કરેલી વસ્તુઓ એરપોર્ટથી હિન્દુસ્તાનના ખૂણે-ખૂણામાં પહોંચે અને આપણા અહીંના ખેડૂતોને યોગ્ય વળતર મળે, તેમને ઉંચી આવક થાય, આ મહત્વપૂર્ણ કામ કરવાની દિશામાં આ એ પણ સુવિધા કામમાં આવશે, એના માટે મેં અાજે તેમને કહ્યું છે. તેઓ આ અંગે વિચારણા કરશે અને વાતને આગળ વધારશે. ભાઇઓ અને બહેનો આજે ચંદિગઢમાં મને પીજીઆઇમાં જવાની તક મળી અને અહીં ચંદિગઢમાં ડિઝીટલ સેવાઓ, ઓનલાઇન સેવાઓ તેના માટે અનેક એપ્લિકેશનનું લોકાર્પણ થયું. આપણું ડિઝિટલ ઇન્ડિયાનું સપનુ છે. આ ડિઝિટલ ઇન્ડિયાનું સપનું પૂરું કરવા માટે દરેક શહેરે આગળ આવવું જોઇએ. દરેક ડિપાર્ટમેન્ટે આગળ આવવું પડશે, તમામ સરકારોએ આગળ આવવું પડશે અને તમે જોશો કે ઇન્ફર્મેશન ટેક્નોલોજીએ શાસન વ્યવસ્થા માટે જે અનેક પડકારો ઉત્પન્ન કર્યા છે અને આ શાસન વ્યવસ્થાની જવાબદારી છે કે આ ટેક્નોલોજીને અનુકૂળ શાસન વ્યવસ્થામાં સુધારો કેવી રીતે આવે, સામાન્ય માનવી સુધી ટેક્નોલોજીના માધ્યમથી તેને તેના હકની ચીજવસ્તુઓ કેવી રીતે અપાવી શકાય, તેની ફરિયાદો ટેક્નોલોજીના માધ્યમથી સીધી યોગ્ય જગ્યાએ કેવી રીતે પહોંચે, સમય-સીમામાં તેમનું સમાધાન કેવી રીતે થાય, આ જવાબદારીઓ શાસન વ્યવસ્થાની હોય છે. એક એપ બનાવવાના કારણે હું જાણું છું કે આ ફક્ત ટેક્નોલોજી નથી. એક પ્રકારથી સામાન્ય નાગરિકનું સશક્તીકરણ છે. તેમના મોબાઇલ ફોનથી તે સરકારનો હિસાબ માગી શકે છે, સરકાર પાસેથી કામ માગી શકે છે અને સરકારના કામમાં મોડું થઇ રહ્યું છે તેમ જણાય તો હિસાબ માગી શકે છે, અેટલી તાકાત એક ડિઝિટલ એપ દ્વારા આજે અહીંના નાગરિકોને મળી રહી છે. હું અહીંના વહિવટકર્તાઓને એ વાત માટે અભિનંદન આપું છું કે તેમણે એક સારી પહેલ કરી છે. આજે અહીં હાઉસિંગ યોજનાનું લોકાર્પણ થયું. હજારોની સંખ્યામાં પરિવારોને રહેવા માટે પોતાનું ઘર મળશે. દરેક વ્યક્તિનું પોતાના જીવનમાં એક સપનું હોય છે કે તેનું પોતાનું ઘર હોય, દરેક વ્યક્તિનું એક સપનું હોય છે. ગરીબથી ગરીબ, ફૂટપાથ પર બેસીને જૂતા રીપેર કરતો હશે તો પણ એના મનમાં એક ઇચ્છા હોય છે કે તેનું પોતાનું ઘર હોય. આઝાદીના અેટલા વર્ષો પૂરા થઇ ગયા, શું આપણે દેશને, ગરીબને રહેવા માટે ઘર મળવું જોઇએ કે ન મળવું જોઇએ. ગરીબ પરિવારને એક મકાન આપવું જોઇએ કે ન આપવું જોઇએ. ભાઇઓ અને બહેનો તમે દિલ્હીમાં જે સરકારને બેસાડી છે, તે સરકારે તમારા સપનાને પોતાનું બનાવ્યું છે. જે તમારા દિલની ઇચ્છા છે, તેને આજે પરિપૂર્ણ કરવા માટે અમે બીડું ઝડપ્યું છે. હું જાણું છું કે કામ મુશ્કેલ છે. જેટલું કામ 60 વર્ષોમાં થયું હશે, એનાથી પણ વધારે કામ સાત વર્ષમાં કરવાની જરૂર છે. એ વિચારીને અમે બીડું ઝડપ્યું છે. 2022માં, આજથી સાત વર્ષ બાદ ભારતની આઝાદીના 75 વર્ષ થશે. જે મહાપુરુષોએ દેશની આઝાદી માટે બલિદાન આપ્યું, ભગતસિંહ, સુખદેવ, રાજગુરુ. અરે તમે આંદમાન નિકોબાર જશો ત્યાં આંદમાનમાં કાળા પાણીની સજા ભોગવનારા લોકોની યાદી જોશો તો તમને ઘણા બધા પંજાબના જવાનોની મા ભારતીની આઝાદી માટે પોતાનું જીવન આપી દેનારાઓની યાદી ત્યાં મળશે. કેટલા લોકોએ બલિદાન આપ્યું, કેટલા લોકોએ જવાની જેલોમાં વિતાવી હતી, કેટલા લોકોએ પોલીસના જુર્મ સહન કર્યા હતા. કેટલા લોકોએ બ્રિટિશ શાસનના અત્યાચાર ભોગવ્યા હતા ત્યારે જઇને આપણને આઝાદી મળી હતી. શું આઝાદીના 75 વર્ષ જ્યારે થાય, ત્યારે આ આઝાદીના જવાનોને, એ વિર શહીદોને, એ આઝાદીના આંદોલનકારીઓને આપણે કેવું હિન્દુસ્તાન આપવા માગીએ છીએ? શું આજથી જ દરેક હિન્દુસ્તાનીના મનમાં એક સપનું રોપવાનો સંકલ્પ ન હોવા જોઇએ કે હું પોતાના જીવનમાં આઝાદીના 75 વર્ષ થઇ રહ્યા છે, આ પાંચ ચીજો, છ ચીજો, સાત ચીજો, બે ચીજોનું હું મારા જીવનમાં પાલન કરીશ જેનાથી સમાજનું ભલું થશે. દેશનું ભલું થશે, ગામ ગરીબનું ભલું થશે, શું આપણે આઝાદીના દિવાનાઓ માટે એક સંકલ્પ કરીને તેમને શ્રદ્ધાંજલિ ન અાપી શકીએ? સમયની માગ છે કે દરેક ભારતવાસીએ આજથી જ આઝાદીનું 75મું વર્ષ કેવું હશે, એની તૈયારીઓ શરૂ કરી દેવી જોઇએ અને વિકાસ દ્વારા, સમસ્યાઓનું સમાધાન દ્વારા કરવું છે અને તેમાં એક મારું સપનું છે. એ સપનું છે, 2022માં જ્યારે ભારત આઝાદીના 75 વર્ષ થાય, ત્યારે હિન્દુસ્તાનના ગરીબથી ગરીબ વ્યક્તિને પણ રહેવા માટે પોતાનું ઘર મળે, આ કામ મેં મારા માથે લીધું છે. મને તમારો સાથ જોઇએ છે, તમારો સહયોગ જોઇએ અને તેના જ અંતર્ગત મને આજે હજારો ચંદિગઢવાસીઓને હાઉસિંગ યોજના અંતર્ગત મકાન આપવાનું સૌભાગ્ય મળ્યું છે. આવનારા દિવસોમાં કરોડો-કરોડ મકાન બનાવવાની જરૂર પડશે અને જ્યારે કરોડો મકાન બનશે એનો મતલબ એક પ્રકારથી એટલી મોટી સંખ્યામાં મકાન બનાવવા પડશે કે જના કારણે એક પ્રકારથી યુરોપના એક નવા દેશ જેટલી જનસંખ્યા છે, એટલું આપણે અહીં બચાવવું પડશે, એટલા મકાન બનાવવા પડશે, ગરીબો માટે બનાવવા પડશે અને મેં પહેલા દિવસથી જ કહ્યું છે કે જ્યારે સંસદના સેન્ટ્રલ હોલમાં એનડીએના તમામ દળોના નેતા તરીકે મને પસંદ કરવામાં આવ્યો અને તેના તરીકે પસંદ થઇને મેં જે સંબોધન કર્યું હતું, એ જ દિવસથી મેં જણાવ્યું હતું કે આ મારી સરકાર ગરીબોને સમર્પિત છે. ગરીબોના કલ્યાણ માટે છે. અમારી તમામ યોજનાઓ ગરીબોની ભલાઇ માટે હશે અને એમાં જ એક કામ મહત્વપૂર્ણ છે ગરીબોનું ઘર બનાવવું, ગરીબથી ગરીબ વ્યક્તિને ઘર અપાવવું, એની પર અમે કામ કરી રહ્યા છીએ. ભાઇઓ અને બહેનો આ વિસ્તાર, એક પ્રકારથી અહીંયાનો દરેક પરિવાર મા ભારતીનું રક્ષા કવચ છે. અહીંના દરેક પરિવારે તે હિમાચલ હોય, ઉત્તરાખંડ હોય, હરિયાણા હોય, પંજાબ હોય, આ તમામ ભૂ-ભાગ એવા છે કે જ્યાં દેશની રક્ષા કરવા માટે જિંદગી સેનામાં ગુજારનારા લોકો લગભગ-લગભગ તમામ પરિવારોમાંથી મળી જશે. કોઇ આજની પેઢીના મળશે, કોઇ જૂની પેઢીના મળશે, જોકે માં ભારતીની રક્ષા કરવા માટે જીવન ન્યોછાવર કરવારા સેનાનિયોની આ ધરતી છે. એક પ્રકારથી મા ભારતીનું રક્ષા કવચ, એવા રક્ષાનવી પરિવાર અહીં બિરાજમાન છે. આજ ચંદિગઢમાં મેં કહ્યું હતું કે અમે વન રેન્ક, વન પેન્શન માટે ગંભીરતાથી પગલા લઇશું. ભાઇઓ અને બહેનો અમે આવતા જ કામ શરૂ કરી દીધું હતું. સેનાના લોકો સાથે વાતચીત કરતાં રહ્યાં, વિચાર વિમર્શ કરતા રહ્યા અને જેમ જેમ સમજતા ગયા સમસ્યા વધારે ગાઢ થતી ગઇ અને મને દુ:ખ તો એ વાતનું છે કે અા જૂની સરકારે વન રેન્ક, વન પેન્શન, આ શું છે, એના કારણે શું જવાબદારી આવવાની છે, એના કરાણે ક્યા ક્યા પગલા લેવા પડશે, સરકારે ક્યારેય આ દિશામાં વિચાર્યું નહોતું. જો વિચાર્યું હોત તો જૂની સરકાર 500 કરોડ રૂપિયાનું